**Գեորգի Կարասլավով** (բուլղար․՝ Георги Караславов, (հունվարի 12, 1904(1904-01-12), Պլովդիվ, Բուլղարիա - հունվարի 26, 1980(1980-01-26), Սոֆիա, Բուլղարիա) բուլղարացի գրող, դրամատուրգ, հասարակական գործիչ։ Բուլղարիայի գիտությունների ակադեմիայի ակադեմիկոս (1961) Բուլղարիայի ազգային մշակութային գործիչ (1963)։ Բուլղարիայի ազգային հերոս, սոցիալիստական աշխատանքի կրկնակի հերոս։ Դիմիտրովյան մրցանակի դափնեկիր (1950 և 1959)։

Կենսագրություն
--------------

Գեորգի Կարասլավովը ծնվել է 1904 թվականին գյուղացու ընտանիքում։ Դեռևս գիմնազիայում սովորելու տարիներին աչքի է ընկել իր կոմունիստական հակումներով, 1922 թվականին դարձել է երիտասարդական կոմունիստական միության անդամ, 1924 թվականից՝ կոմունիստական կուսակցության անդամ, 1923 թվականի Սեպտեմբերյան ապստամբության մասնակից։ 1924 թվականին ավարտել է Կազանլիկի մանկավարժական ուսումնարանը։ 1924-1925 թվականներին դասավանդել է հայրենի գյուղում։ 1925 թվականին ակտիվ մասնակցություն է ցուցաբերել պարտիզանական խմբերի կազմակերպման գործում, որի համար հեռացվել է մանկավարժական աշխատանքից։

1925-1928 թվականներին գյուղատնտեսություն է ուսանել Սոֆիայի համալսարանում, սակայն ուսանողական դասադուլների պատճառով հեռացվել է համալսարանից։ Ուսումը շարունակել է Պրահայում (1929-1930), աշխատել է որպես շինարար, 1930 թվականին ուսումը ավարտել է Սոֆիայի համալսարանում։

1927-1944 թվականի սեպտեմբերի 9-ը ավելի քան 25 անգամ Կարասլավովը ձերբակալվում և բանտարկվում է։

Ինքնակամ մեկնել է ռազմաճակատ, մասնակցել Երկրորդ համաշխարհային պատերազմին։ Սեպտեմբերյան հեղաշրջումից հետո ակտիվորեն մասնակցում է երկրի սոցիալական վերաշինությանը և զբաղեցնում է պետական ու հասարակական բարձր պաշտոններ։ Եղել է Բուլղարիայի 1-ին և 7-րդ գումարման խորհրդարանի պատգամավոր։ 1950-1962 թվականներին եղել է Բուլղարիայի խորհրդարանի նախագահի տեղակալ, խորհրդարանի նախագահության անդամ։ 1947-1949 թվականներին եղել է Իվան Վազովի անվան Սոֆիայի ազգային թատրոնի տնօրեն, 1952-1958 թվականներին՝ «Септември» ամսագրի խմբագիր։ 1958-1962 թվականներին եղել է Բուլղարիայի գրողների միության անդամ, նախագահ։

Գեորգի Կարասլավովի կիսանդրին Սոֆիայում

Գրական գործունեություն
----------------------

Գրել սկսել է 1919 թվականից։ Հայտնի ստեղծագործություններն են՝

* «Փողոցի տղաները», 1926
* «Գյուղական պատմություններ», 1946-1950
* «Սպորժիլով
* «Դուրման»
* «Թաթուլ»
* «Հարսը»
* «Հասարակ մարդիկ»

Մրցանակներ
----------

* Բուլղարիայի ազգային հերոս (1974)
* Սոցիալիստական աշխատանքի հերոս (կրկնակի, 1959 և 1964)
* «Գեորգի Դիմիտրովի» շքանշան (եռակի, 1959, 1964, 1974)
* Դիմիտրովյան մրցանակ (1950 և 1959)

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  Կերպարվեստի արխիվ — 2003.
3. ↑  Բուլղարական պատմվածքներ, «Հայաստան» հրատարակչություն, Երևան, 1966
4. ↑  Народни представители в Седмо народно събрание на Народна република България, ДПК „Димитър Благоев", 1977, с. 145

Արտաքին հղումներ
----------------

* „Снаха" - ценности и цялостност, инфлация и разпад", Веселин Игнатов (критика), liternet.bg
* Текстове на произведенията на Георги Караславов
* Георги Караславов Archived 2014-02-21 at the Wayback Machine. - 110 години от рождението на писателя акад. Георги Караславов

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Բառարաններ և հանրագիտարաններ | Բրոքհաուս · Մեծ ռուսական |
|  |
| 

|  Չափորոշչային վերահսկողություն |
| --- |
|  |
| BNE: XX1026534 · BNF: 155255372 · CONOR: 50036835 · GND: 118776711 · ISNI: 0000 0000 8368 3601 · LCCN: n79091703 · LNB: 000172209 · NKC: ola2003175059 · NLG: 91480 · NTA: 07035961X · NUKAT: n97028708 · SUDOC: 125971699 · VIAF: 29840513 · WorldCat VIAF: 29840513 |

 |

 |